
RAPORT COMUN 

asupra proiectului de Lege pentru aprobarea Ordonanţei de urgenţă a Guvernului nr.23/2009 privind înfiinţarea 
Fondului Român de Contragarantare

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare şi Comisia pentru buget, finanţe şi bănci au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.23/2009 privind înfiinţarea Fondului Român de Contragarantare, trimis cu adresa nr. PL-x 265 din 13 mai 2009, înregistrată sub nr. 21/169 şi, respectiv 22/305 din  13 mai  2009.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 11  mai 2009.  
Consiliul Legislativ, prin avizul nr.63 din 5 februarie 2009, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/522 din               25 mai 2009. 
Comisia pentru industrii şi servicii a avizat favorabil proiectul de lege cu un amendament admis, conform avizului                nr. 23/241 din 27 mai 2009. 

Proiectul de lege supus dezbaterii  are ca obiect de reglementare aprobarea ordonanţei de urgenţă care prevede constituirea Fondului Român de Contragarantare  ca instituţie financiară specializată sub forma unei societăţi pe acţiuni.

Fondul are ca obiect unic de activitate contragarantarea garanţiilor acordate de fondurile de garantare legal înfiinţate, persoane juridice române, pentru creditele şi alte instrumente de finanţare contractate de întreprinderile mici şi mijlocii de la instituţiile de credit şi alte instituţii financiare nebancare, autorizate potrivit legii.

Fondul Român de Contragarantare acoperă maximum 80% din riscurile financiare ce decurg din garantarea de către fondurile de garantare a creditelor şi altor instrumente de finanţare obţinute de agenţii economici, întreprinderile mici şi mijlocii, de la instituţiile de credit sau din alte surse.

Fondul Român de Contragarantare instituţie financiară specializată are ca acţionari statul român reprezentat prin Ministerul Întreprinderilor Mici şi Mijlocii, Comerţului şi Mediului de Afaceri şi Fundaţia Post – Privatizare, persoană juridică română, constituită în vederea sprijinirii şi dezvoltării sectorului privat din România conform Memorandumului de înţelegere semnat între Guvernul României, Comisia Comunităţii Europene şi Banca Europeană pentru Reconstrucţie şi Dezvoltare.

Promovarea acestei ordonanţe a fost impusă de necesitatea  susţinerii dezvoltării durabile a mediului de afaceri prin facilitarea accesului la surse financiare de dezvoltare a sectorului întreprinderilor mici şi mijlocii, ca o prioritate atât la nivel naţional cât şi la nivelul Uniunii Europene.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, proiectul de lege a fost examinat în şedinţe separate. Comisia pentru politică economică, reformă şi privatizare a examinat iniţiativa legislativă susmenţionată, pe parcursul mai multor şedinţe, dezbaterile fiind finalizate în şedinţa din 8 septembrie 2009. Comisia pentru buget, finanţe şi bănci a examinat proiectul de lege susmenţionat, în şedinţa din 23 iunie 2009.  
La lucrările celor 2 Comisii au participat, în calitate de invitaţi, din partea Ministerul IMM-urilor, Comerţului şi Mediului de Afaceri domnul Gheorghe Marin – secretar de stat, doamna Maria Pârcălăbescu – secretar de stat şi domnul Şaramet Aurel                         – preşedintele Fondului Naţional de Garantare a Creditelor pentru Întreprinderile Mici şi Mijlocii – IFN S.A (fngcimm).
La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare au fost prezenţi toţi deputaţii, iar din numărul total de 32 membri ai Comisiei pentru buget, finanţe şi bănci au participat la dezbateri  31 deputaţi. 

În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.23/2009 privind înfiinţarea Fondului Român de Contragarantare, cu amendamentele admise, care sunt redate în Anexa la prezentul raport.
În raport cu obiectul şi conţinutul său, iniţiativa legislativă face parte din categoria legilor ordinare.

             PREŞEDINTE                                                                            PREŞEDINTE
            Mihai TUDOSE                                                                         Viorel ŞTEFAN

             SECRETAR                                                                                SECRETAR
     Cătălin CHERECHEŞ                                                                        Iuliu NOSA                                                                                    
Consilieri  parlamentari
Graziella Segărceanu
Bărdiţă  Mariana

ANEXĂ

AMENDAMENTE ADMISE:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	LEGE pentru aprobarea Ordonanţei de urgenţă a Guvernului nr. 23/2009 privind înfiinţarea Fondului Român de Contragarantare
	Nemodificat 
	

	2.
	
	ARTICOL UNIC.- Se aprobă Ordonanţa de urgenţă a Guvernului nr. 23 din 11 martie 2009 privind înfiinţarea Fondului Român de Contragarantare, publicată în Monitorul Oficial al României, Partea I, nr. 190 din 26 martie 2009, cu următoarele modificări:
	Nemodificat 
	

	3.
	ORDONANŢĂ DE URGENŢĂ
privind înfiinţarea Fondului Român de Contragarantare


	Nemodificat
	Nemodificat
	

	4.
	CAPITOLUL I

Dispoziţii generale
	Nemodificat
	Nemodificat
	

	5.
	Art. 1. - Se înfiinţează Fondul Român de Contragarantare, denumit în continuare Fondul, societate comercială pe acţiuni, destinată îmbunătăţirii accesului întreprinderilor mici şi mijlocii la finanţare. Prin activitatea acestei instituţii, capacitatea de expunere a fondurilor de garantare va creşte prin preluarea de către Fond a unei părţi din riscul asumat de acestea la acordarea garanţiilor.
	1. Articolul 1 va avea următorul cuprins:

„Art. 1.- (1) Se înfiinţează Fondul Român de Contragarantare, denumit în continuare Fondul, instituţie financiară specializată, constituit sub forma unei societăţi pe acţiuni, emitente de acţiuni nominative conform Legii nr. 31/1990 privind societăţile comerciale, republicată, cu modificările şi completările ulterioare.

(2) Fondul are ca obiect unic de activitate contragarantarea garanţiilor acordate de fondurile de garantare legal înfiinţate, persoane juridice române, pentru creditele şi alte instrumente de finanţare contractate de întreprinderile mici şi mijlocii de la instituţiile de credit şi alte instituţii financiare nebancare, autorizate potrivit legii.

(3) Fondul poate desfăşura şi activităţi conexe, necesare şi subordonate realizării obiectului său unic de activitate.”
	Nemodificat
	

	6.
	Art.2. - (1) Fondul este instituţie financiară specializată ce are ca unic obiect de activitate contragarantarea garanţiilor acordate de fondurile de garantare, persoane juridice române, pentru creditele şi alte instrumente de finanţare obţinute de întreprinderile mici şi mijlocii, definite potrivit legii, de la băncile comerciale şi din alte surse. 

             (2) Fondul poate desfăşura, în condiţiile legii, toate activităţile auxiliare, necesare şi subordonate realizării obiectului său unic de activitate.
	2. Articolul 2 va avea următorul cuprins:

„Art.2.- Fondul are drept scop îmbunătăţirea accesului întreprinderilor mici şi mijlocii, definite potrivit legii, la finanţare prin preluarea unei părţi din riscul asumat de fondurile de garantare.”
	Nemodificat
	

	7.
	CAPITOLUL II

Contragarantarea
	Nemodificat
	Nemodificat
	

	8.
	Art.3. - (1) Activitatea de contragarantare constă în preluarea unei părţi din riscul asumat de fondurile de garantare a creditelor şi altor instrumente de finanţare la acordarea de garanţii, prin garantarea unei părţi din garanţiile acordate de acestea băncilor sau altor finanţatori pentru creditele ori alte instrumente de finanţare obţinute de întreprinderile mici şi mijlocii de la acestea. 

                   (2) Procentul de contragarantare este de maximum 80% din valoarea garanţiilor contragarantate.
	Nemodificat 

3. Alineatul (2) al articolului 3 va avea următorul cuprins:

„(2) Procentul de contragarantare este de maximum 80% din valoarea garanţiilor acordate de fondurile de garantare.”
	Nemodificat

Nemodificat 
	

	9.
	Art.4. - Condiţiile în care se acordă contragaranţiile vor fi stabilite cu respectarea legislaţiei în domeniul ajutorului de stat.
	4. Articolul 4 va avea următorul cuprins:

„Art. 4.- Condiţiile în care se acordă contragaranţiile se stabilesc cu respectarea legislaţiei în domeniul ajutorului de stat, de Ministerul Întreprinderilor Mici şi Mijlocii, Comerţului şi Mediului de Afaceri, în termen de 30 de zile de la data publicării legii de aprobare a prezentei ordonanţe de urgenţă în Monitorul Oficial al României, Partea I.”
	Nemodificat
	

	10.
	CAPITOLUL III

Organizarea şi funcţionarea Fondului
	Nemodificat
	Nemodificat
	

	11.
	Art.5. - (1) Fondul este societate comercială pe acţiuni, având ca acţionari statul român, prin Ministerul Întreprinderilor Mici şi Mijlocii, Comerţului şi Mediului de Afaceri, şi Fundaţia Post-Privatizare, persoană juridică română, constituită în vederea sprijinirii şi dezvoltării sectorului privat din România, conform Memorandumului de înţelegere semnat între Guvernul României, Comisia Comunităţii Europene şi Banca Europeană pentru Reconstrucţie şi Dezvoltare la 6 iulie 1995. Acţionarii sunt reprezentaţi în adunarea generală a acţionarilor de către reprezentanţii lor legali sau de către alte persoane împuternicite de aceştia. 

            (2) Pe durata funcţionării societăţii, statul român înţelege să nu deţină mai puţin de 51% din capitalul social. Cota de participare a statului român la constituirea capitalului social iniţial al Fondului este de 246,2 milioane lei din bugetul de stat şi 25,8 milioane lei din fondurile puse la dispoziţie de Comisia Europeană prin Programul PHARE 9711, Schema-pilot de creditare pentru IMM-uri, ca urmare a semnării acordurilor de exit, respectiv 68% din acţiunile societăţii. 

         (3) Ministerul Întreprinderilor Mici şi Mijlocii, Comerţului şi Mediului de Afaceri reprezintă statul în exerciţiul tuturor drepturilor şi îndeplinirea tuturor obligaţiilor care îi revin în calitate de acţionar majoritar al Fondului. 

          (4) Cota de participare a Fundaţiei Post-Privatizare la constituirea capitalului social iniţial al Fondului este de 128 milioane lei din fonduri rezultate ca urmare a închiderii Fondului Român Post-Privatizare în baza Acordului de finanţare 9303, semnat între Guvernul României şi Comisia Europeană, respectiv 32% din acţiunile societăţii. 

          (5) La capitalul social al Fondului pot participa numai autorităţile publice, instituţiile financiare interne şi internaţionale, precum şi asociaţiile şi fundaţiile constituite în scopul sprijinirii şi dezvoltării întreprinderilor mici şi mijlocii, statul rămânând întotdeauna acţionar majoritar.
	5. Articolul 5 va avea următorul cuprins:

„Art.5. - (1) Fondul se constituie de următorii acţionari fondatori:

a) statul român, prin Ministerul Întreprinderilor Mici şi Mijlocii, Comerţului şi Mediului de Afaceri;
b) Fundaţia Postprivatizare, persoană juridică română, fără scop lucrativ, constituită în vederea sprijinirii şi dezvoltării sectorului privat din România, conform Memorandumului de înţelegere semnat între Guvernul României, Comisia Comunităţii Europene şi Banca Europeană pentru Reconstrucţie şi Dezvoltare, la 6 iulie 1995. Acţionarii sunt reprezentaţi în adunarea generală a acţionarilor de reprezentanţii lor legali sau de alte persoane împuternicite de aceştia. 

(2) Pe durata funcţionării societăţii, statul român deţine obligatoriu cel puţin 51% din capitalul social şi drepturile de vot în adunarea generală.
(3) Capitalul social iniţial al Fondului se constituie din aporturi în numerar, integral subscrise şi vărsate de acţionarii fondatori, astfel:
       a) statul român participă cu suma de 272 de milioane lei, din care 246,2 de milioane lei din bugetul de stat şi 25,8 de milioane lei din fondurile puse la dispoziţie de Comisia Europeană prin Programul PHARE 9711, reprezentând 68% din capitalul social;

     b) Fundaţia Postprivatizare participă cu suma de 128 de milioane lei, din fonduri rezultate ca urmare a închiderii Fondului Român Postprivatizare, în baza Acordului de finanţare 9303, semnat între Guvernul României şi Comisia Europeană, respectiv 32% din acţiunile societăţii.

     (4) Pot dobândi acţiuni ale Fondului numai autorităţile publice, instituţiile financiare interne şi internaţionale, asociaţiile şi fundaţiile constituite în scopul sprijinirii şi dezvoltării întreprinderilor mici şi mijlocii, prevederile alin. (2) rămânând aplicabile”
	Articolul 5 se modifică şi va avea următorul cuprins:

Nemodificat 

(2) Pe durata funcţionării societăţii, statul român deţine obligatoriu cel puţin 51% din capitalul social şi în mod corespunzător, drepturile de vot în adunarea generală.

Autori:
    Comisia pentru politică economică, reformă şi privatizare 

   Comisia pentru buget, finanţe şi bănci 

   dep. Iulian Iancu – PSD+PC

Nemodificat 

Nemodificat 

Nemodificat 

           
	Pentru claritatea textului.

	12.
	Art.6. - Fondul îşi desfăşoară activitatea în conformitate cu prezenta ordonanţă de urgenţă, cu prevederile legislaţiei privind societăţile comerciale pe acţiuni, cu art. 8 din Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici, cu modificările şi completările ulterioare, precum şi cu actul constitutiv propriu. Actul constitutiv se aprobă de adunarea generală a acţionarilor Fondului.
	Nemodificat
	Nemodificat
	

	13.
	Art.7. – (1) Fondul este administrat în sistem dualist de un consiliu de supraveghere, alcătuit din 7 membri, şi un directorat, alcătuit din 3 membri. 
            (2) Membrii directoratului nu pot fi concomitent şi membri în consiliul de supraveghere. Membrii directoratului sunt persoane fizice.                                                                  (3) Preşedintele consiliului de supraveghere este desemnat de adunarea generală a acţionarilor, iar preşedintele directoratului de către consiliul de supraveghere. 
         (4) Mandatul membrilor consiliului de supraveghere şi al membrilor directoratului este de 4 ani şi poate fi reînnoit.
	Nemodificat
	Nemodificat
	

	14.
	Art.8. - Membrii consiliului de supraveghere şi ai directoratului trebuie să aibă studii superioare şi să posede reputaţie şi experienţă în domeniul financiar-bancar, adecvate complexităţii activităţii Fondului şi responsabilităţilor încredinţate. Cel puţin unul dintre membrii consiliului de supraveghere, respectiv ai directoratului, trebuie să aibă experienţă relevantă în ceea ce priveşte activitatea de garantare a creditelor şi a altor instrumente de finanţare.
	Nemodificat
	Nemodificat
	

	15.
	Art.9. - Atribuţiile consiliului de supraveghere şi ale directoratului vor fi prevăzute în actul constitutiv al Fondului.
	Nemodificat
	Nemodificat
	

	16.
	Art. 10. - În vederea creşterii capacităţii de contragarantare a Fondului, precum şi pentru menţinerea solvabilităţii acestuia, eventualul profit obţinut va majora capitalul social al acestuia.
	6. Articolul 10 va avea următorul cuprins:

„Art.10. – Fondul nu distribuie dividende. Profitul realizat la sfârşitul unui exerciţiu financiar se utilizează pentru majorarea capitalului social, în vederea creşterii capacităţii de contragarantare şi menţinerea solvabilităţii.”
	Articolul 10 se modifică şi va avea următorul cuprins:

Art. 10. – (1) Profitul realizat la sfârşitul exerciţiului financiar se utilizează pentru constituirea rezervelor necesare acoperirii eventualelor pierderi.
(2) Dacă rezervele constituite potrivit alin. (1) nu acoperă pierderea, diferenţa urmează să fie acoperită din bugetul de stat, în limita prevederilor bugetare anuale, prin bugetul Ministerului Întreprinderilor Mici şi Mijlocii, Comerţului şi Mediului de Afaceri.

(3) Dacă timp de 5 ani consecutivi Fondul nu înregistrează pierderi, cu avizul prealabil al Ministerului Finanţelor Publice, rezervele constituite potrivit alin. (1) pot fi utilizate, în proporţie de maxim 50% din valoarea acestora, pentru majorarea capitalului social.

Autori:

    Comisia pentru politică economică, reformă şi privatizare 

   Comisia pentru buget, finanţe şi bănci 


	Pentru creşterea capacităţii de contragarantare, menţinerea solvabilităţii Fondului şi a asigurării funcţionării în condiţii optime a fondului de contragarantare.

	17.
	Art.11. - Anual, până la data de 31 mai, Fondul prezintă Guvernului raportul de activitate pentru anul precedent.
	7. Articolul 11 va avea următorul cuprins:

„Art.11.- În cel mult 5 zile de la data depunerii situaţiilor financiare anuale, potrivit legii, Fondul prezintă Guvernului un raport anual privind activitatea desfăşurată, precum şi programul de activitate pentru exerciţiul următor.”
	Articolul 11 se modifică şi va avea următorul cuprins:

Art. 11. - Anual, până la data de 31 mai, Ministerul Întreprinderilor Mici şi Mijlocii, Comerţului şi Mediului de Afaceri prezintă Guvernului un raport privind activitatea desfăşurată, precum şi programul de activitate pentru exerciţiul următor.
Autori:

    Comisia pentru politică economică, reformă şi privatizare 

   Comisia pentru buget, finanţe şi bănci 


	Ministerul Întreprinderilor Mici şi Mijlocii, Comerţului şi Mediului de Afaceri  este reprezentantul statului, acţionar majoritar, în cadrul Fondului Român de Contragarantare şi care trebuie să prezinte raportul anual privind activitatea desfăşurată.

	18.
	Art.12. - Fondul colaborează cu autorităţile publice, instituţiile publice sau de interes public, pe baza unor acorduri, în limitele legii şi în limitele atribuţiilor şi obligaţiilor care îi revin, pentru obţinerea informaţiilor necesare realizării obiectivelor sale.
	Nemodificat
	Nemodificat
	

	19.
	Art.13. - Situaţiile financiare ale Fondului sunt auditate potrivit legii.


	Nemodificat
	Nemodificat
	

	20.
	CAPITOLUL IV

Dispoziţii finale

	Nemodificat
	Nemodificat
	

	21.
	Art.14. - (1) Personalul Fondului păstrează confidenţialitatea asupra faptelor, datelor şi informaţiilor referitoare la activitatea desfăşurată care, potrivit normelor interne sau contractelor încheiate, nu sunt destinate publicităţii, precum şi asupra oricăror fapte, date ori informaţii aflate la dispoziţia sa, care sunt calificate de legislaţia aplicabilă drept confidenţiale sau cu caracter de secret profesional. 

             (2) Orice membru al consiliului de supraveghere ori al directoratului, angajaţii Fondului şi orice persoană care sub o formă sau alta participă la conducerea, administrarea sau la activitatea acestuia au obligaţia să păstreze secretul profesional asupra oricăror fapte, date ori informaţii la care se referă alin. (1), de care a luat cunoştinţă în cursul desfăşurării activităţii sale profesionale. 

         (3) Persoanele prevăzute la alin. (2) nu au dreptul de a folosi sau de a dezvălui, nici în timpul activităţii şi nici după încetarea acesteia, fapte ori date care, dacă ar deveni publice, ar dăuna intereselor ori prestigiului Fondului sau unui client al său. 
        (4) Persoanele prevăzute la alin. (2) nu pot utiliza în folos personal sau în folosul altuia, direct ori indirect, informaţii de natura celor prevăzute la alin. (1), pe care le deţin ori de care au luat cunoştinţă în orice mod. 
         (5) Prevederile alin. (1), (2) şi (3) se aplică şi persoanelor care obţin informaţii de natura celor arătate din rapoarte ori din alte documente ale Fondului.
	Nemodificat
	Nemodificat
	

	22.
	Art.15. - (1) Obligaţia de păstrare a secretului profesional asupra faptelor, datelor şi informaţiilor referitoare la activitatea desfăşurată de Fond nu poate fi opusă autorităţii competente în exercitarea atribuţiilor sale prevăzute de lege. 

              (2) Informaţii de natura secretului profesional pot fi furnizate, în măsura în care acestea sunt justificate de scopul pentru care sunt cerute ori furnizate, în următoarele situaţii: 

            a) în cazul în care Fondul justifică un interes legitim; 

           b) la solicitarea scrisă a unor autorităţi sau instituţii, dacă prin lege specială sunt prevăzute autorităţile ori instituţiile care sunt îndrituite să solicite şi/sau să primească astfel de informaţii şi sunt identificate clar informaţiile care pot fi furnizate de către Fond în scopul îndeplinirii atribuţiilor specifice ale acestor autorităţi ori instituţii. 

          (3) Nu se consideră încălcări ale obligaţiei de păstrare a secretului profesional furnizarea de date agregate, astfel încât identitatea şi informaţiile privind clientul respectiv să nu poată fi identificate, precum şi furnizarea de date auditorului financiar.
	Nemodificat
	Nemodificat

BIROUL  PERMANENT  

AL 

CAMEREI DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr.23/2009 privind înfiinţarea Fondului Român de Contragarantare, trimis spre dezbatere în fond, în procedură de urgenţă, înregistrată sub nr. 21/169 şi, respectiv 22/305 din  13 mai  2009, Camera Deputaţilor fiind Cameră decizională.
În raport cu obiectul şi conţinutul său, iniţiativa legislativă face parte din categoria legilor ordinare.

                      PREŞEDINTE                                         PREŞEDINTE                                                                                                                                                                                                                                                                                           
                     Mihai TUDOSE                                       Viorel ŞTEFAN

